1999/420/EY: Komission päätös, tehty 18 päivänä kesäkuuta 1999, rehuseoksissa kiellettyjen ainesten luettelosta tehdyn komission päätöksen 91/516/ETY muuttamisesta (tiedoksiannettu numerolla K(1999) 1601) (ETA:n kannalta merkityksellinen teksti)



Virallinen lehti nro L 162 , 26/06/1999 s. 0069 - 0070



KOMISSION PÄÄTÖS, tehty 18 päivänä kesäkuuta 1999, rehuseoksissa kiellettyjen ainesten luettelosta tehdyn komission päätöksen 91/516/ETY muuttamisesta (tiedoksiannettu numerolla K(1999) 1601) (ETA:n kannalta merkityksellinen teksti) (1999/420/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehuseosten pitämisestä kaupan 2 päivänä huhtikuuta 1979 annetun neuvoston direktiivin 79/373/ETY(1), sellaisena kuin se on viimeksi muutettuna direktiivillä 98/87/EY(2), ja erityisesti sen 10 artiklan e kohdan, sekä katsoo, että (1) BSE-tautiin ja nisäkkäistä saatuja valkuaisaineita sisältävään ruokintaan liittyvistä tietyistä suojatoimenpiteistä 27 päivänä kesäkuuta 1994 tehdyssä komission päätöksessä 94/381/EY(3), sellaisena kuin se on viimeksi muutettuna päätöksellä 1999/129/EY(4), kielletään nisäkkäiden kudoksista satujen valkuaisaineiden käyttö märehtijöiden ruokinnassa kuitenkin siten, että kielto ei koske tiettyjä tuotteita, joita ei katsota terveysriskeiksi, (2) pätöksen 94/382/EY muuttamisesta tehdyssä päätöksessa 1999/129/EY laajennetaan luettelo tuotteista, joita kielto ei koske, myös tietyissä olosuhteissa tuotettuihin "hydrolysoituihin proteiineihin, joiden molekyylipaino on alle 10000 ja jotka on johdettu nahoista ja vuodista", (3) käytännön syistä ja eläinlääkintälainsäädäntöä koskevan oikeudellisen yhdenmukaisuuden varmistamiseksi rehuseoksissa kiellettyjen ainesten luettelosta 9 päivänä syyskuuta 1991 tehdyssä komission päätöksessä 91/516/ETY(5), sellaisena kuin se on viimeksi muutettuna päätöksellä 97/582/EY(6), kielletään tiettyjen nisäkkäiden kudoksista saatujen valkuaisaineiden käyttö märehtijöiden rehussa, ja kyseinen päätös olisi muutettava vastaavasti, (4) säännöksiä sovelletaan sanotun kuitenkaan rajoittamatta erityisesti tiukempien säännösten soveltamista, joita jäsenvaltiot voivat antaa erityisesti eläinlääkintäsäännöistä eläinjätteen hävittämisessä, käsittelyssä ja markkinoille saattamisessa sekä taudinaiheuttajien ehkäisemisestä eläin- ja kalaperäisissä rehuissa sekä direktiivin 90/425/ETY muuttamisesta 27 päivänä marraskuuta 1990 annetun neuvoston direktiivin 90/667/ETY(7) 1 artiklan 2 kohdan mukaisesti, ja (5) tässä päätöksessä säädetyt toimenpiteet ovat pysyvän rehukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 91/516/ETY liite tämän päätöksen liitteen mukaisesti. 2 artikla Liitteen säännöksiä sovelletaan sanotun kuitenkaan rajoittamatta päätöksen 94/381/EY säännösten soveltamista ja jäsenvaltioiden neuvoston direktiivin 90/667/ETY 1 artiklan 2 kohdan nojalla antamien säännösten soveltamista. 3 artikla Tätä päätöstä sovelletaan 1 päivästä marraskuuta 1999. 4 artikla Tämä päätös on osoitettu kaikille jäsenvaltioille. Tehty Brysselissä 18 päivänä kesäkuuta 1999. Komission puolesta Franz FISCHLER Komission jäsen (1) EYVL L 86, 6.4.1979, s. 30. (2) EYVL L 318, 27.11.1998, s. 43. (3) EYVL L 172, 7.7.1994, s. 23. (4) EYVL L 41, 16.2.1999, s. 14. (5) EYVL L 281, 9.10.1991, s. 23. (6) EYVL L 237, 28.8.1997, s. 39. (7) EYVL L 363, 27.12.1990, s. 51. LIITE Korvataan 9 kohdan kolmas luetelmakohta seuraavasti: "- hydrolysoidut proteiinit, joiden molekyylipaino on alle 10000 ja jotka on i) johdettu nahoista ja vuodista, jotka on saatu teurastamossa teurastetuista eläimistä ja joille virkaeläinlääkäri on tehnyt ante mortem -tarkastuksen direktiivin 64/433/ETY liitteessä I olevan VI luvun mukaisesti ja jotka on tällaisen tutkimuksen perusteella todettu kyseisen direktiivin tarkoituksessa teurastettaviksi soveltuviksi, ja ii) tuotettu tuotantomenetelmällä, jossa nahkojen ja vuotien saastuminen on mahdollisimman vähäistä asianmukaisten toimenpiteiden ansiosta, jossa nahat ja vuodat käsitellään suolavedellä ja kalkilla, pestään voimakkaasti, aines altistetaan yli 3 tunniksi yli 80 °C:een lämpötilaan pH:ssa yli 11 ja kuumakäsitellään yli 140 °C:ssa 30 minuutin ajan yli 3,6 baarin paineessa, tai asianmukaisella, vastaavalla tuotantomenetelmällä jonka komissio on hyväksynyt kuultuaan asianmukaista tiedekomiteaa, ja iii) tuotu laitoksista, jotka noudattavat sisäistä tarkastusohjelmaa (HACCP)."